Hurry Up Tomorrow

***Hurry Up Tomorrow*** – kanadalik qoʻshiqchi va qoʻshiqlar muallifi The Weekndning oltinchi studiyaviy albomi boʻlib, 2025-yil 31-yanvarda XO va Republic Records leybllari orqali chiqarilgan. Albomning standart nashrida Justice, Anitta, Travis Scott, Florence and the Machine, Future, Playboi Carti, Giorgio Moroder va Lana Del Rey kabilar mehmon ijodkor sifatida ishtirok etgan. Bonus nashrida esa Swedish House Mafia bilan qoʻshma ijro mavjud. Albomning prodyusserligi asosan The Weekndning oʻzi va uning muntazam hamkorlari, jumladan Cirkut, DaHeala, Max Martin, Mike Dean, Metro Boomin, Prince85 va OPN tomonidan amalga oshirilgan, shuningdek, boshqa turli prodyuserlar ham ishtirok etgan.

*Hurry Up Tomorrow* asosan R&B, synth-pop va trap janrlarida boʻlib, shuningdek, braziliyancha fank va hip-hop kabi turli janrlar elementlari ham mavjud. Albom The Weekndning avvalgi ikki studiyaviy albomi, *[[After Hours]]* (2020) dan boshlanib, *[[Dawn FM]]* (2022) bilan davom etgan trilogiyaning soʻnggi qismidir. Abel *Hurry Up Tomorrow* albomi uning The Weeknd nomi ostidagi oxirgi albomi bo‘lishi mumkinligini aytib o‘tgan. U, shuningdek, albom yozilishiga 2022-yilgi konsert vaqtida ovozini yoʻqotishi turtki boʻlgan deb hisoblaydi. *Hurry Up Tomorrow* albomi „Timeless“, „São Paulo“ va „Cry for Me“ singllariga ega.

Albom AQShdagi birinchi haftasida 490,500 albom-ekvivalent birligida sotilishi bilan ''Billboard'' 200 chartiga birinchi oʻrinda kirib keldi, bu The Weekndning ushbu chartda birinchi oʻrinni olgan beshinchi albomi boʻldi. Xalqaro miqyosda esa u 16 mamlakatda, jumladan Kanada, Fransiya, Norvegiya, Belgiya, Avstraliya, Buyuk Britaniya va Yangi Zelandiyadagi chartlarni zabt etdi. Albom tanqidchilardan ijobiy baholar oldi — undagi prodyuserlik ishi, lirik mazmun va vokal ijro alohida e’tirof etildi. Ba’zi tanqidchilar "Hurry Up Tomorrow"ni trilogiya hamda The Weekndning alter egosi uchun munosib yakun sifatida ta’riflashdi.

## Tarixi

2020-yil 25-martda The Weeknd Instagramdagi jonli efir davomida beshta chiqarilmagan trekni namoyish etdi, baʼzilari besh kun avval chiqarilgan *[[After Hours]]* (2020) albomi uchun moʻljallangan edi. Ulardan uchta qoʻshiq – „Nothing Compares“, „Missed You“ va „Final Lullaby“ keyinchalik albomning deluxe versiyasiga bonus treklar sifatida qoʻshildi. Biroq boshqa treklar, „Take Me Back to LA“ va „The Abyss“ (shu vaqtgacha „Regular“ yoki „Hold My Heart“ deb nomlangan), na *After Hours* albomiga va na undan keyingi albom *[[Dawn FM]]* (2022) ga qoʻshildi.

2022-yil 10-yanvarda, *Dawn FM* chiqqanidan uch kun oʻtib, The Weeknd navbatdagi albomga shaʼma qilib Twitterda quyidagicha tvit qoldirdi:

Bu uning 2012-yilda chiqqan *[[Trilogy]]* toʻplam albomiga ishora edi, unda 2011-yilgi *[[House of Balloons]]*, *[[Thursday]]* va *[[Echoes of Silence]]* miksteyplaridagi qoʻshiqlarning remiksi yoki remaster versiyalari jamlangan. Shuningdek, *After Hours* va *Dawn FM* albomlari trilogiyaning bir qismi ekanini va *Dawn FM*dan keyingi albom trilogiyani yakunlovchi boʻlishini tasdiqladi.

*Hurry Up Tomorrow* albomi ustidagi ishlar xabar berilishicha, 2022-yilda *Dawn FM* chiqqanidan koʻp oʻtmay boshlangan. 2023-yil yanvar oyida The Weeknd yangi albom uchun yozuv sessiyalari boʻlganini tasdiqladi. 2022-yil 3-sentabrda, *After Hours til Dawn* *Tour*ning Shimoliy Amerika qismidagi yakuniy konsertda The Weeknd Inglewooddagi SoFi stadionida chiqish paytida ovozini yoʻqotdi. Konsert 26-noyabrga koʻchirildi va undan keyingi kunga ham konsert qoʻshildi. Keyinchalik u bu holatni *After Hours til Dawn* *Tour* va 2023-yildagi *[[The Idol]]* teleseriali tufayli yuzaga kelgan charchoqqa bogʻladi. Albom ustida uning taqdim etiladigan kunigacha ishlangan. 2025-yil yanvar oyida ''Variety''ga bergan intervyusida The Weeknd albomning „katta qismi“ 2022-yil sentabriga kelib yakunlanganini, biroq gastrol paytidagi noxush hodisa tufayli albom va unga bogʻliq film „toʻliq qayta ishlangani“ aytdi. Shuningdek, ushbu hodisa sabab The Weeknd taxallusidan voz kechib, kelajakdagi ijodini asl ismi – Abel Tesfaye bilan davom ettirishga qaror qiladi:

### 2023-yil iyun – 2024-yil may: dastlabki tizerlar va targʻibot
2023-yil iyun oyida The Weeknd *[[Variety]]* nashriga bergan intervyusida "Men ushbu saga – trilogiyaning uchinchi qismini yakunlayapman. Albom nomi tez orada oshkor qilinadi, " dedi. Shunday qilib, yozuv jarayonlari uning *[[The Idol]]* (2023) serialidagi ijrochilik va aktyorlik ishtiroki hamda *After Hours til Dawn* *Tour* gastrol safari bilan bir vaqtda olib borilgan. The Weeknd bundan keyin ham ishini davom ettirib, keyinroq 2023-yil sentabrdan 2024-yil fevralgacha Los-Anjelesdagi Conway Recording Studiosda olib borilgan yozuv jarayonlaridan suratlar ulashdi. Lavhalarda u Oneohtrix Point Never, Mike Dean va Metro Boomin kabi doimiy hamkorlari bilan ishlagan.

2024-yil 7-yanvarda, *Dawn FM* albomining ikki yilligiga bagʻishlagan holda, The Weeknd oʻzining boʻlgʻusi albomini anons qildi. U Instagramdagi rasmiy akkauntiga 3 ta tasvirdan iborat post qoldirdi: birinchi ikkita rasmda oʻzining oldingi ikki albomining muqovasi, uchinchi rasmda esa markazida oq soʻroq belgili, qora fonli surat bor edi. Postga „3“ raqami bilan izoh sifatida yozilgan boʻlib, bu kelajakdagi albom trilogiyaning uchinchi qismi sifatida xizmat qilishini bildirar edi. Oʻsha oy oxirigacha u bir necha bor („Wake Me Up“ trekida qatnashgan) fransuz elektron musiqasi dueti Justice bilan ehtimoliy hamkorlikka ishora qildi.

2024-yil 9-fevralda The Weeknd studiya va „Everything fades…“ („Hammasi yoʻqoladi…“) degan yozuvli qogʻoz surati bilan boʻlishdi. Tugʻilgan kunida, 16-fevralda, u Los-Anjeles teatrining suratlarini joylab, undagi yozuv orqali albomni targʻib qildi:

23-fevral kuni u X (avvalgi Twitter) ijtimoiy tarmogʻida uchta alohida: „EVERYTHING“, „WILL“, „Fade“ soʻzlaridan iborat tvit joyladi. Ushbu xabarlardan oz vaqt oʻtib u X’dagi postlarining koʻp qismini oʻchirib tashladi.

2024-yil 1-mart kuni amerikalik musiqiy prodyuser va The Weekndning doimiy hamkori Mike Dean Los-Anjelesdagi Wiltern teatrida oʻzining 59 yoshini maxsus konsert bilan nishonladi. The Weeknd mehmon sifatida sahnaga chiqib, 2020-yil mart oyida Instagram jonli efirida namoyish etgan „Take Me Back to LA“ qoʻshigʻining yangicha talqinini kuyladi. Shuningdek, u ilk bor 1977-yilda suratga olingan *Eraserhead* filmida yangragan „In Heaven“ qoʻshigʻiga cover ijro qildi. Amerikalik musiqiy produser Metro Boomin 22-may kuni boʻlajak albom uchun „koʻplab narsalar“ ustida ishlayotganini tasdiqladi.

### 2024-yil iyun–avgust: Vizual va kontseptual tizerlar
2024-yil 1-iyun kuni Amerikaning texnologik kompaniyasi Apple Inc. bilan hamkorlikka shaʼma stories joylandi, va toʻqqiz kundan soʻng kompaniyaning oʻzi bu hamkorlik amalga oshishini tasdiqladi. 16-iyun kuni The Weeknd oʻzining bolalikdagi holatini aks ettiruvchi stop-motion qoʻgʻirchogʻining suratini baham koʻrdi. 2-iyul kuni u boʻlajak albomga oid ilk vizual materiallarni namoyish etdi: unda bir inson tasvirlangan boʻlib, yuzining yarim qismi Abelning oʻsha vaqtdagi yuzini, yarim qismi esa uning bolaligidagi yuzini eslatar, koʻzlarida esa olov akslanar edi, ikkinchi rasmda esa vahimali oʻrmon tasvirlangan edi. Uch kundan soʻng esa yana yangi vizual materiallar eʼlon qilindi: unda binafsha yorugʻlik tushgan xonada kapyushon kiygan, notanish bir kishi zinaning tepasida turgani, bu manzara esa eshikning tirqishi orqali koʻrinayotgani tasvirlangan edi.

2024-yil iyul va avgust oylarida The Weeknd oʻzining kelgusi albomi uchun uchta CGI-tizerini taqdim etdi. Ular, ehtimol, yosh Abel Tesfayening oʻzini ifodalovchi yosh boladan iborat edi. Shuningdek, bu tizerlar *[[Trilogy]]* (2012), *[[After Hours]]* (2020) va *[[Dawn FM]]* (2022) kabi boshqa albomlardagi obrazlarni oʻz ichiga oladi:

* „There Are Three Chapters in this Tale“ („Bu hikoyada uchta bob bor“), 18-iyulda chiqarilgan boʻlib, unda *After Hours* va *Dawn FM* albomlarining hikoyasi va bu albomlardagi turli qoʻshiqlar taqdim etilgan. Tizerning sarlavhasi Friedrich Nietzschega tegishli soʻzlardir.
* „When you gaze long enough into the abyss, the abyss gazes also into you“ („Agar uzoq vaqt boʻshliqqa tikilib qarasangiz, boʻshliq ham sizga tikilib qaraydi“), 23-iyulda eʼlon qilindi, bu ilgari 2020-yilning martida Instagram jonli efirida eshittirilgan „The Abyss“ning qayta yaralishini bildirar edi.
* „Unprepared Certainty“, 6-avgustda eʼlon qilindi, bu „Wake Me Up“ va „Runaway“ qoʻshiqlarining birinchi rasmiy tizeri boʻldi.

2024-yil 7-avgustda Universal, The Weeknd *After Hours* albomi bilan bogʻliq boʻlgan 2022-yilgi *Halloween Horror Nights*ning 2024-yilgi yilgi tadbiri uchun Universal Studios Hollywoodga qaytishini eʼlon qildi. *The Weeknd: Nightmare Trilogy* yangi trilogiyadagi albomlardan ilhomlangan edi. U yerda Mike Dean tomonidan yozilgan The Weekndning qoʻshiqlari yangrar edi. *Hurry Up Tomorrow* albomidan, hali chiqarilmagan „Take Me Back to LA“ va „São Paulo“ qoʻshiqlari eshitilib turar edi. Tadbir 2024-yil 5-sentyabridan 3-noyabrigacha davom etgan. 31-avgust kuni, oʻsha paytda hali nomi maʼlum boʻlmagan "São Paulo" treki San-Paulodagi NFL Brasil oʻyinining reklamasida yangraydi.

### 2024-yil sentabr–dekabr: Albomning eʼlon qilinishi, singllar va jonli chiqishlar
The Weeknd 2024-yil 7-sentabr kuni Braziliyaning San-Paulo shahrida oʻzi mansub boʻlgan Efiopiya merosi va diniy mavzularidan ilhomlangan sahna bezaklariga ega maxsus bir kechalik konsertini eʼlon qildi. Konsert faqatgina uning yangi trilogiyasidagi qoʻshiqlarga bagʻishlandi va toʻqqizta hali taqdim etilmagan qoʻshiqlar, shuningdek, Anitta hamda Playboi Carti mehmon sanʼatkor sifatida ishtirok etgan treklar ham ijro etildi. Konsert ijobiy baholar oldi va keyingi konsertlarda ham qoʻllanilgan yangi sahna dizayni namoyish etildi. *Hurry Up Tomorrow* albomi nomi esa 4-sentabr kuni, konsertdan bir necha kun oldin, yozma hikoya bilan birga eʼlon qilingan video orqali rasman eʼlon qilindi.

7-sentabr kuni konsertdan bir necha soat oldin albom muqovasi eʼlon qilindi va XO veb-doʻkoni orqali vinil va CD formatidagi albomlarga oldindan buyurtmalar ochildi. 2024-yil oktabridan dekabrigacha toʻrt xil muqovaga ega alternativ vinil plastinka nashrlariga oldindan buyurtmalar ochildi, har birining dizayni alohida rassom tomonidan eksklyuziv tarzda yaratilgan edi. Albom uchun moʻljallangan ilk singl – „Dancing in the Flames“ 13-sentabr kuni chiqarildi.

The Weeknd 2024-yilgi iHeartRadio Music Festival dasturiga kiritildi. bu uning 2017-yildan beri ilk bor ishtirok etishi boʻldi. 21-sentabr kuni u Las-Vegasda 20 daqiqalik chiqish qildi, unda *After Hours* va *Dawn FM* albomlaridan xitlar, shuningdek *Hurry Up Tomorrow* albomidan „Dancing in the Flames“ va hali chiqarilmagan „São Paulo“ qoʻshigʻi ijro etildi. Oradan olti kun oʻtib, Playboi Carti ishtirokidagi albomning ikkinchi singli – „Timeless“, 30-oktabrda esa Anitta ishtirokidagi uchinchi singl – „São Paulo“ taqdim etildi.

*After Hours til Dawn* *Tour* doirasida Avstraliyaning ikkita shahrida, Melburn va Sidneyda ikkitadan konsert oʻtkazdi. 22- va 23-oktabr kunlari Sidneydagi konsertlarda The Weeknd yangi qoʻshigʻi „Open Hearts“ni ijro etdi, bu qoʻshiq 14-noyabrda faqat Apple Vision Pro uchun, keyinroq, 2025-yil 31-yanvarda esa albomning qolgan qismi bilan birga striming uchun chiqarildi.

The Weeknd 2024-yil 27-noyabrda, *After Hours* albomining yetakchi singli „Heartless“ chiqarilganidan besh yil oʻtgach, 2025-yil 24-yanvarni albomning chiqarilish sanasi sifatida eʼlon qildi. Shuningdek, u albom chiqqan kunining ertasiga Pasadenadagi Rose Bowl stadionida „bir kechalik“ konsertini oʻtkazishni rejalashtirganini eʼlon qildi. Konsertda „avval hech qachon koʻrilmagan prodyuserlik ishi“ va stadionning butun yuzasini qoplagan sahnaga ega boʻlishi kerak edi. 2024-yil 2-dekabrda shou bir soat ichida sotilib ketdi, chunki 300,000 dan ortiq muxlislar chiptalarni sotib olishga urinishgan edi.

2024-yil 17-dekabrda The Weeknd Spotifyning ilk Billions Club Live tadbirida ishtirok etdi, unda Abel 25 ta qoʻshigʻining 1 milliard martadan koʻp tinglanib rekord oʻrnatganini nishonladi. U *Hurry Up Tomorrow* albomidan „Timeless“ va „São Paulo“, shuningdek „In Heaven“ qoʻshiqlarini ijro etdi. Konsert filmi esa 2025-yil 7-yanvarda Spotifyda taqdim etildi. Shou davomida u yangi albomi, tur va film bilan 2025-yilda taqdim etilishini eʼlon qildi. 20-dekabrda esa filmning chiqarilish sanasi 2025-yil 16-may etib belgilandi. 2024-yil dekabrining oxirida yirik shaharlar koʻchalarida „The Weeknd Is Near“ deb yozilgan bilbordlar paydo boʻldi, ularda uchta harf: W, E, K harflarining oʻrni boʻsh qoldirilar, shuning uchun yozuvlar „The End Is Near“ deb oʻqilar edi. 2025-yil yanvarida *Variety* uchun bergan intervyusida sanʼatkor Hurry Up Tomorrow albomi „The Weeknd“ taxallusi ostidagi oxirgi loyihasi boʻlishi mumkinligini takrorladi.

### 2025-yil yanvar: Los-Anjelesdagi yongʻinlarning taʼsiri
13-yanvar kuni The Weeknd albomning chiqish sanasi bir hafta keyinga, 31-yanvarga koʻchirilganini eʼlon qildi. Bundan tashqari, 25-yanvarga moʻljallangan Rose Bowldagi shou bekor qilindi. Ikkala qaror ham ogʻir oʻrmon yongʻinlari bilan kurashayotgan „Los-Anjeles okrugidagi odamlarga hurmat va hamdardlik“ yuzasidan qabul qilindi. Bu eʼlondan tashqari, The Weeknd yaqinlashib kelayotgan albom haqida butunlay sukut saqlab, oʻz ijtimoiy tarmoqlari orqali faqatgina oʻrmon yongʻinlariga eʼtibor qaratdi. Albomdagi „Take Me Back to LA“ trekidan olingan daromad oʻrmon yongʻinlaridan bevosita zarar koʻrganlarga tezkor oziq-ovqat yordamini taqdim etuvchi Los-Anjeles mintaqaviy oziq-ovqat bankiga xayriya qilinishi maʼlum qilindi.

Soʻnggi marketing targʻiboti, relizdan oʻn ikki kun oldin boshlandi, The Weeknd ijtimoiy tarmoqlardagi sahifalarida kunlarning qayta sanogʻini boshladi. Albom chiqarilishidan oʻn kun oldin, u hurryuptomorrow.club veb-saytining mavjudligini eʼlon qildi, bu saytda albom bilan bogʻliq, parol bilan himoyalangan maʼlumotlar va 48 soatlik taymer bor edi. Parol, taymer nolga yetganda, oʻz aloqa maʼlumotlarini taqdim etganlarga berildi. Oʻsha kuni, The Weeknd Twitterda shunday tvit qoldirdi:

23-yanvar kuni veb-saytning paroli eʼlon qilindi, bu esa albomga oid mahsulotlar va ichida ikkita bonus treki bor boʻlgan *Hurry Up Tomorrow 00XO* *Edition* mavjud boʻlgan XO/Opium veb-doʻkoniga kirishni taʼminladi. 25-yanvar kunidan saytga parolsiz kirish imkoniyati ochildi.

Albom chiqarilishidan yetti kun oldin The Weeknd butun faoliyatidagi musiqiy kliplarining qismlaridan iborat vizual tizerni taqdim etdi. Tizer oʻsha vaqtda hali chiqarilmagan „Open Hearts“ va „Red Terror“ musiqiy kliplaridan lavhalar bilan yakunlandi. Toʻrt daqiqalik tizer fonida uning 2011-yildagi *[[Thursday]]* miksteypidagi „Rolling Stone“ treki yangrab turar edi.

2024-yil 24-yanvar kuni ABC ning matbuot anonsida The Weeknd 30-yanvar kuni, albom chiqarilishidan bir kun oldin, *Jimmy Kimmel Live!* kechgi tok-shousida chiqish qilishi maʼlum boʻldi. Oʻsha kuni u albomning standart nashri muqovasi koʻrsatilgan postining tavsifini yangilab, „Birinchi bosma“ deb qoʻshib qoʻydi, bu esa yangi muqova tayyorlanayotgani haqida taxminlar tugʻilishiga olib keldi. 28-yanvarda Nyu-Yorkda Spotify bilan hamkorlikda tashkil etiladigan pop-up doʻkoni haqida eʼlon qilindi, u albom chiqqanidan keyingi uch kun davomida ishlashi maʼlum qilindi.

The Weeknd albom taqdim etilishiga toʻrt, uch va ikki kun qolganida sahifasida „Opening Night“ va „Red Terror“ treklaridan parchalar ishlatilgan oq-qora snippetlar bilan boʻlishdi, har birida mos ravishda „the final act“ („soʻnggi akt“), „curtains up“ („pardalar koʻtariladi“), va „…“ izoh sifatida yozilgan edi.

## Chiqarilishi
30-yanvar kuni kechqurun The Weeknd „Open Hearts“ qoʻshigʻini *Jimmy Kimmel Live!* shousida ijro etdi. Ijrosi oldidan esa u albomning rasmiy muqovasini taqdim etdi va ilgari maʼlum boʻlgan dizayn faqat birinchi bosma vinil va CD nashrlari uchun yaratilganini maʼlum qildi. *Hurry Up Tomorrow* albomi ozgina vaqt oʻtib, 2025-yilning 31-yanvarida chiqarildi. Umumiy hisobda 25 ta qoʻshiqdan iborat: 22 ta standart trek va uchta bonus trek („Runaway“, „Society“ va „Closing Night“). Albom toʻrt versiyada chiqarildi:

* **Complete Edition**: 22 ta standart trekni oʻz ichiga oladi. Dastlab faqat raqamli shaklda mavjud, jismoniy nashr 2025-yil 9-mayda chiqariladi.
* **00XO Edition (faqat raqamli versiya)**: 22 ta standart trekni, shuningdek, ikkita – „Runaway“ va „Society“ bonus treklarini oʻz ichiga oladi.
* **First Pressing Edition (faqat jismoniy versiya)**: 22 ta standart trekdan tanlangan toʻqqizta qoʻshiq, „Runaway“ va „Society“ bonus treklarini oʻz ichiga oladi.
* **Pharrell Williams Edition (faqat raqamli versiya)**: 2025-yil 5-fevralda chiqarildi, 22 ta standart trekni va Swedish House Mafia bilan hamkorlikdagi „Closing Night“ yangi bonus trekini oʻz ichiga oladi.

San-Paulo shousida ijro etilgan yangi toʻqqizta qoʻshiqdan oltitasi standart nashr roʻyxatiga kiritildi. „Runaway“ albomning First Pressing Editioniga kiritilgan, 00XO hamda Pharrell Williams versiyalarida bonus trek sifatida mavjud. Aslida bosh singl sifatida rejalashtirilgan „Dancing in the Flames“ hamda „In Heaven“ albomning hech bir versiyasiga kiritilmagan, va ikkinchi qoʻshiq esa hali ham rasmiy ravishda chiqarilmagan. Natijada, „Timeless“ va „São Paulo“ mos ravishda albomning asosiy va ikkinchi singllari boʻldi. „Cry for Me“ esa albomning uchinchi singli sifatida 2025 yil 4-fevralda AQShning zamonaviy va ritmik radiolariga yuborildi.

## Kompozitsiyasi va mavzulari
*Variety* *Hurry Up Tomorrow*ni chiqarilishidan oldin shunday taʼriflagan: "Albomda The Weekndning eng katta xitlarini boshqalarning qoʻshiqlaridan ajratib turuvchi koʻplab unikal yoʻnalishlar mavjud. Ammo, u ilgari qoʻl urmagan boshqa janrlardan foydalanishga ham eʼtibor qaratadi: klassik R&B, oddiy pop, akustik gitara, tezkor bitlarga ega; yakuniy qoʻshiq esa Princening „Purple Rain“iga oʻxshash epik, jozibador". Albom ekzistensial va oʻzini aks ettiruvchi mavzularni, shuningdek, oʻlim, qutulish va qayta tugʻilishni oʻrganadi. Soʻnggi mavzu turli tugʻilish tasvirlari („São Paulo“ musiqiy klipidagi), shuningdek, The Weekndning chaqaloq sifatidagi tasvirlari, CGI-tizerlari, stop-motion figuralari va rasmlar orqali taʼkidlanadi. Baʼzi muxlislar yangi trilogiya Dantening „Ilohiy komediya“sidan uning mavzulari, ramzlari va hikoya chizigʻini aks ettirgan holda ilhomlangan deb taxmin qilishmoqda.

2024-yil 29-fevralda *After Hours* albomining rejissyorlaridan biri Anton Tammining yangi albomda ishtirok etishi tasdiqlandi. 2024-yil 6-sentabrda *Billboard Brasil*ga bergan intervyusida The Weeknd „asosiy qoʻshiq“ni San-Pauloda yozganini, albom turli yangi tovushlardan iboratligini va ularni „Frankenshteyn“ deb ataganini aytdi. Shu nashrda, bir necha oylik mish-mishlardan soʻng, braziliyalik qoʻshiqchi Anitta bilan (keyinchalik „São Paulo“ deb nomlangan) hamkorlik boʻlishi tasdiqlandi, ammo maqola keyinroq *Billboard* tomonidan oʻchirildi.

The Weekndning 2022-yil sentabr oyidagi konsert paytida ovozini yoʻqotgan vaziyati uning kelgusi albomi va keyingi faoliyati haqidagi qarashlariga katta taʼsir koʻrsatdi. 2025-yil yanvar oyida *Variety* nashriga bergan intervyusida u shunday dedi:

*Midnight Express* va *[[Scarface]]* kabi filmlar uchun ishlagan musiqalari bilan tanilgan italiyalik bastakor va musiqa produseri Giorgio Moroder albomga katta taʼsir koʻrsatgan, ayniqsa, oxirgi qoʻshiqda ishlatilgan „operik sintezatorlari“ bilan. The Weekndning oʻzi albomni „gotik“ va „operik“ deb taʼriflagan. Moroder 2025-yil yanvarida *Variety* nashriga bergan intervyusida: „Men Abel bilan abadiy va shu bilan birga innovatsion narsalar yaratib, oʻtmish va kelajak oʻrtasidagi koʻprikni qurishda davom etayotganimdan xursandman“ dedi. Albomda Moroderning klavishlarda, aranjirovkada va vokallarida hissalari mavjud.

## Nomi va muqovasi

### Albom nomi
Albom nomi „Without a Warning“ trekida sempl sifatida foydalanilgan, soul guruhi The Nu’rons ijrosidagi „Hurry Up Tomorrow“ („Ertangi kun, shoshil“) qoʻshigʻidan olingan. Nom The Weekndning oʻz taxallusidan voz kechib, haqiqiy ismi – Abel Tesfaye ostida faoliyatini davom ettirishga boʻlgan chuqur istagini aks ettiradi. „Tomorrow“ – „ertangi kun“ bu sahna nomidan voz kechish jarayoni roʻy beradigan kelajakdagi lahzani anglatadi. Bu voqea sodir boʻlishini sabrsizlik bilan kutgan The Weeknd „ertangi kun“ tezroq kelishini () xohlaydi:

2025-yil yanvar oyida *Variety*ga bergan intervyusida u bu qarorini 2022-yil sentabridagi konsertida ovozini yoʻqotgani sababli qabul qilganini aytdi:

U muammoni *After Hours til Dawn* *Tour* gastrol safari va ''The Idol'' teleserialidan iborat juda band ish jadvali tufayli yuzaga kelgan charchoq va stress bilan bogʻladi.

Yangi trilogiyadagi albom nomlari kunning ketma-ket uchta qismini: „After Hours“ – tungi soat 3 dan 5 gacha boʻlgan paytni, „Dawn“ – quyosh chiqishidan oldingi osmon yorishadigan lahzani, „Tomorrow“ esa – quyosh chiqqanidan keyingi vaqtni anglatadi.

### Albom muqovalari
*Hurry Up Tomorrow* albomining standart nashr muqovasida Tesfayening yuzi olovdan qolgan pufakchalar, chandiq va izlar bilan qoplangan, oʻzi esa ogʻriqdan qichqirayotganga oʻxshaydi. Albomning nomi va treklari roʻyxati uning atrofiga yozib chiqilgan, bu uning faoliyati boshidagi, 2011-yilgi miksteyplar trilogiyasining muqovalarini eslatadi. Abelning ushbu tasviri taqdim etilishi kutilayotgan xuddi shu nomdagi filmdan olingan kadrdir.

*Hurry Up Tomorrow* albomining birinchi bosma versiyasining muqovasi Tesfayening qora maykada, koʻz yoshlarini tiyib, kameraga qarab turganini aks ettiradi. Bu tasvir *Hurry Up Tomorrow* filmidagi Tesfayening qahramonini ifodalaydi. Rasmiy treylerga koʻra, u bu yerda oynaga qarab, koʻz yoshlarini ushlab turgan holda tasvirlangan. 2024-yil oktabridan dekabriga qadar albomning toʻrt xil alternativ muqovali vinil plastinkalari oldindan buyurtma qilish uchun taqdim etildi. Muqovalar Jean-Michel Basquiat, Frank Miller, Hajime Sorayama va Harmony Korine tomonidan yaratilgan. Albomning 00XO va Pharrell Williams versiyasi, mos ravishda Opium va Williams bilan hamkorlikda XO Records tomonidan ishlab chiqilgan muqobil muqovalarga ega.

## Targʻibot

### Jonli chiqishlar
2024-yil 17-iyulda The Weeknd oʻzining Braziliyaning San-Paulo shahrida boʻlib oʻtadigan bir kechalik maxsus konsertini eʼlon qilib, oʻtkazilishi sanasi sifatida 7-sentabrni belgiladi. 2024-yil 22-iyulda konsert chiptalari bir soatdan kam vaqt ichida sotilib ketdi, chiptalarni sotib olishga uringanlar soni 420,000 nafarni tashkil etgan. The Weeknd 15-avgust kuni Instagram stories’da faqat yangi trilogiyadagi qoʻshiqlarni ijro etishini maʼlum qildi, bu esa har qanday yangi ijro etilgan qoʻshiq kelgusi albomga kiritilishini anglatar edi. 20-avgustda chiqarilgan treylerga koʻra, konsert YouTube orqali jonli efirda namoyish qilinishi maʼlum boʻldi. 90 daqiqalik konsert MorumBIS stadionida boʻlib oʻtdi. Unda The Weeknd faqat *After Hours*, *Dawn FM* va *Hurry Up Tomorrow* albomlaridan qoʻshiqlar ijro etdi hamda oʻsha paytda hali chiqarilmagan toʻqqizta yangi qoʻshiqni ilk bor taqdim etdi:

* oldinroq tizerlarda yangragan oltita qoʻshiq: „Wake Me Up“, „Take Me Back to LA“, „Runaway“, „The Abyss“, „In Heaven“ va „São Paulo“ (Anitta bilan).
* uchta yangi qoʻshiq: „Without a Warning“, „Dancing in the Flames“ va „Timeless“ (Playboi Carti bilan).

Anitta ham, Playboi Carti ham sahnaga chiqib, The Weeknd bilan oʻzlarining hamkorlikdagi qoʻshiqlarini ijro etdilar. Sahna avvalgi *After Hours til Dawn Tour* gastrolidagi kabi, maydon uzunligi boʻylab choʻzilgan podium uslubidagi dizaynini saqlab qoldi. Turning ushbu bosqichi uchun sahna dizayniga eʼtiborga loyiq diniy unsurlar qoʻshilgan edi. Podiumning oʻrtalarida, ehtimol The Weekndning Efiopiya ildizlariga hurmat sifatida, Lalibeladagi toshdan oʻyilgan ibodatxonalardan ilhomlangan cherkov qurilgan edi. Cherkov bir nechta qavatlardan iborat boʻlib, The Weekndga uning tomida, oʻrta qavatida va pastki qismida kuylash imkonini berdi. Sahnadagi dizaynga katta videoekran va yoritilgan yoʻlak ham qoʻshilgan boʻlib, chiqish oxiri xristian xochiga oʻxshash shakl bilan yakunlangan. The Weekndning keyingi sahna chiqishlari uchun ham anʼanaviy kiyimga aylangan oltin bezaklarga ega qora libosda chiqdi. Yangi sahna dizayni keyingi gastrol konsertlarida ham ishlatildi. Shou tanqidchilardan ijobiy baho oldi – *The Guardian* uni 5 yulduzdan 4 yulduz bilan baholadi.

2024-yil 23-avgustda The Weeknd 2017-yildan beri birinchi marta iHeartRadio Music Festival dasturiga qoʻshilgani haqida xabar berildi. 2024-yil 21-sentabrda The Weeknd Las-Vegasdagi festivalda qizil parda bilan oʻralgan raqqosalardan hosil qilingan piramidaning eng tepasida kuyladi. 20 daqiqalik chiqishida u *After Hours* albomidan „Blinding Lights“ va „Save Your Tears“ qoʻshiqlarini, *Dawn FM* albomidan „Take My Breath“ va „Sacrifice“ni, „Dancing in the Flames“ va *Hurry Up Tomorrow* albomidan hali taqdim etilmagan „São Paulo“ni ijro etdi.

2024-yil 11-dekabrda The Weeknd Spotifyning ilk Billions Club Live shousida 17-dekabrda chiqish qilishi eʼlon qilindi. Santa Monikadagi Barker Hangar’da boʻlib oʻtgan ushbu maxsus, faqat taklifnoma bilan oʻtkaziladigan konsert Abelning 2000 ta eng yaxshi tinglovchisi uchun moʻljallangan boʻlib, The Weeknd eng koʻp bir milliard strimdan ortiq tinglangan qoʻshiqqa egaligi uchun nishonlangan. Abel 70 daqiqalik konsert davomida ushbu natijaga erishgan 24 ta trekdan aksariyatini, shuningdek, „In Heaven“ va *Hurry Up Tomorrow* albomidan „Timeless“ hamda „São Paulo“ qoʻshiqlarini ham ijro etdi. 2025-yil 7-yanvar kuni, *Dawn FM* albomining uch yilligi munosabati bilan, 13 ta qoʻshiq (*Hurry Up Tomorrow* albomidagi „Timeless“ va „São Paulo“ treklari)ni oʻz ichiga olgan konsertfilm Spotifyda *Billions Club: The Series* video-podkastining bir qismi sifatida chiqarildi.

24-yanvar kuni ABC ning press-relizida The Weeknd 30-yanvar kuni, albom chiqishidan bir kun oldin, *Jimmy Kimmel Live!* kechki tok-shousida chiqish qilishi maʼlum qilindi. Na The Weeknd va na tok-shou chiqishdan oldin bu narsani tasdiqlashdi. Oldindan yozib olingan chiqishda, The Weeknd „Open Hearts“ qoʻshigʻini ijro etadi, va qoʻshiq tugagach, tribunadagi yagona tomoshabin – bir stop-motion figurasi uni 2024-yil iyul oyida namoyish etilgan vizual tizerlarni eslatuvchi dahshatli stop-kadr dunyosiga eshik orqali olib boradi. U yerda The Weekndning oʻzi ham stop-motion figuraga aylanadi va sirli suyuqlikka choʻkib ketganday boʻladi, bu esa „Red Terror“ videoklipidagi voqealarga olib keladi. 2025-yil 2-fevralda The Weeknd 67-yillik Grammy mukofotining taqdirlash marosimida „Cry for Me“ va (Playboi Carti bilan) „Timeless“ni ijro etdi. Ovoz yozish akademiyasi ijrochi direktori Harvey Mason Jr. ning Abelni sahnaga taklif qilishi mutlaqo kutilmagan holat boʻldi, bu esa 2020-yildagi mojaro tufayli Grammy mukofotlarini boykot qilgan The Weeknd va akademiya oʻzaro murosaga kelganini bildirar edi. Mason Jr. oʻzining kirish nutqida akademiya ushbu mojaroga javoban nomzodlarni tanlash qoʻmitasini qayta koʻrib chiqqanini eʼlon qildi.

### Singllar
The Weeknd oʻzining albomidagi yetakchi singli – „Dancing in the Flames“ning chiqishini 2024-yil 9-sentabrda eʼlon qildi. Bu eʼlon qoʻshiq San-Paulodagi konsertida jonli ijro etilganidan ikki kun oʻtib boʻldi. Eʼlon Apple kompaniyasining iPhone 16 Pro taqdim etilgan jonli efirdagi taqdimotidan keyin qilindi va klipning tizeri ushbu taqdimotda namoyish qilindi. Tizerga koʻra, klip toʻliq ushbu qurilmada suratga olingan. Qoʻshiq, klipi va lirik videolari bilan birga toʻrt kundan soʻng rasmiy tarzda chiqarildi. 15-sentabr kuni esa San-Paulodagi konsertda ijro etilgan jonli audio versiyasi taqdim etildi. Ikki kundan keyin akustik versiyasining audiosi va videosi chiqarildi. Qoʻshiq dastlab AQShning ''Billboard'' Hot 100 reytingida 14-oʻrinda debyut qilib, bu oʻrinda yuqoriga koʻtarilmadi. Biroq keyinchalik u albom treklari roʻyxatidan olib tashlandi va qoʻshiqni albom bilan bogʻlovchi barcha reklama materiallari oʻchirib tashlandi.

iHeartRadio Music Festivaldagi jonli chiqishdan toʻrt kun oʻtib, 25-sentabr kuni albomning ikkinchi singli – amerikalik repper Playboi Carti bilan yozilgan „Timeless“ eʼlon qilindi. Qoʻshiq oʻsha oy boshida San-Paulodagi konsertda jonli tarzda ilk bor ijro etilgan edi. Trek 27-sentabr kuni lirik video bilan birga chiqarildi. Uch kundan soʻng esa videoklipi ham taqdim etildi. AQShning *Billboard* Hot 100 chartida 3-oʻrinda debyut qilib, bu trek ham bundan ortigʻiga koʻtarila olmadi, ammo The Weeknd faoliyatida hech qaysi qoʻshiq bunchalik yuqori oʻrinda chartga kirib kelmagan edi. „Timeless“ Spotifyda ilk 24 soat ichida 10.04 million marotaba tinglandi va The Weeknd uchun ilk kunida eng koʻp strimga ega boʻlgan qoʻshiqqa aylandi. Keyinchalik, „Dancing in the Flames“ albomdan chiqarib yuborilgani bois, „Timeless“ yetakchi singl sifatida qayta tanlandi.

25-oktabr kuni braziliyalik qoʻshiqchi Anitta oʻzining homilador qorni va yuzida oq niqob tutib tushgan suratini sahifasiga joyladi. Ertasi kuni qoʻshiqdan parcha Call of Duty: Black Ops 6 treylerida paydo boʻldi. Yana bir kundan soʻng esa Anitta tishlari oʻtkir va dumining uchi ikkiga boʻlingan homilaning UTT tasvirini joylashtirib, ostiga „Bu jonzot chiroyli emasmi?“ deb yozib qoʻyadi, The Weeknd esa „Qanchalik chiroyli-a!“ deb izoh qoldiradi. Rasmning oʻng burchagida Braziliyaning San-Paulo shahri koordinatalari va keyinchalik Anitta ishtirokidagi „São Paulo“ nomli uchinchi singlning chiqish sanasi deb aytilgan sana koʻrsatilgan edi. Singl atayin Halloweendan bir kun oldin, yaʼni 30-oktabr kuni chiqarildi va shu bilan bir vaqtda klipi ham premyera qilindi. Qoʻshiq AQShning *Billboard* Hot 100 reytingida 77-oʻrinda debyut qilib, shu oʻrin uning eng yuqori natijasiligicha qoldi.

„Cry for Me“ 2025 yil 4-fevralda albomning uchinchi singli sifatida chiqarildi. Shu kuni „Open Hearts“, „Enjoy the Show“ va „Wake Me Up“ qoʻshiqlarining singl versiyalar chiqarildi, ularning albomdagi qoʻshiqlar orasidagi „silliq oʻtishlar“ olib tashlandi.

### Boshqa qoʻshiqlar
The Weeknd „Open Hearts“ qoʻshigʻini *After Hours til Dawn* *Tour*ning Sidneydagi Accor stadionida 22- va 23-oktyabrda oʻtkazilgan shoularida ijro etdi. Qoʻshiq 14-noyabrda Apple bilan hamkorlikda, faqat Apple Vision Pro uchun immersive music experience doirasida chiqarildi. Uning musiqiy videosidan baʼzi qismlar 2025-yil 23-yanvarda chiqarilgan albom tizerida paydo boʻldi, shu bilan birga, qoʻshiq asosiy albom taqdim etilmaguncha striming platformalarida mavjud boʻlmadi. Trekning videoklipi 2025-yil 2-fevralda YouTubega yuklandi. Shuningdek, muxlislar va tanqidchilar tomonidan qayd etilishicha, albomning soʻnggi qoʻshigʻi *[[House of Balloons]]* miksteypining ilk qoʻshigʻi – „High for This“ga „silliq oʻtish“ga ega, bu esa Tesfayening The Weeknd sifatidagi faoliyatini cheksiz siklga aylantiradi.

### Tur
2022-yil 14-iyuldan The Weeknd *After Hours* va *Dawn FM* albomlarini qoʻllab-quvvatlash uchun *After Hours til Dawn* *Tour*ni boshladi, bu uning yettinchi va faqat stadionlarda oʻtkaziladigan birinchi turi edi. *Hurry Up Tomorrow* albomi chiqarilishidan oldin, tur toʻrt bosqichdan: Shimoliy Amerika (2022), Yevropa va Lotin Amerikasi (2023), hamda Avstraliya (2024) bosqichlaridan iborat boʻlib, jami 68 konsertni oʻz ichiga olgan.

2024-yil 23-sentabrda The Weeknd Twitterda „XO uchun eslatma: *After Hours Til Dawn* – bu butun trilogiya turining nomi“ deb yozib qoldirdi, bu esa tur *Hurry Up Tomorrow* albomini ham qoʻllab-quvvatlashini anglatar edi. 2024-yil 17-dekabrda Spotify’s Billions Club konsertida The Weeknd 2025-yilda tur davom etishini eʼlon qildi. 2025-yil 28-yanvarda u yangi tur sanalariga ishora qilib, Twitterda „After Hours til Dawn, opera davom etadi“ deb tvit yozgan. 2025-yil 31-yanvarda turning yangi bosqichi eʼlon qilindi, unda maydan sentyabrgacha Shimoliy Amerikada 26 ta (keyinchalik yuqori talab sababli 42 taga oshirilgan) stadion konserti oʻtkaziladi, unda Playboi Carti va maxsus mehmon sifatida Mike Dean ishtirok etadi.

### Film
2024-yil 4-noyabrda Lionsgate kinostudiyasi *Hurry Up Tomorrow* nomli psixologik trillerning dunyo boʻylab tarqatish huquqlarini sotib olgani haqida eʼlon qildi. Filmga Trey Edward Shults rejissyorlik qildi, u ssenariyni Tesfaye va Reza Fahim bilan birga yozgan. Shults, shuningdek, film prodyuserlari sifatida Kevin Turen va Harrison Kreiss bilan birgalikda ishlagan. Oʻzining ilk toʻliq metrajli filmdagi debyutida Tesfaye Jenna Ortega, Barry Keoghan va Gabby Barrett bilan birga rol oʻynadi. Live Nation Entertainment ushbu filmni 20 million dollardan ortiq byudjet bilan moliyalashtirdi. 2024-yil 17-dekabrda boʻlib oʻtgan Spotify’s Billions Club konsertida Tesfaye film 2025-yilda chiqishini eʼlon qildi. Uch kundan soʻng, film premyerasi 2025-yil 16-mayga belgilangani maʼlum qilindi. Rasmiy treyler esa 2025-yil 4-fevralda chiqarildi.

### Boshqa turdagi targʻibotlar
28-yanvar kuni xabar berilishicha, Nyu-York shahrida Spotify bilan hamkorlikda vaqtinchalik (albom chiqqanidan keyingi dastlabki uch kun davomida ochiq boʻlgan) pop-up doʻkoni tashkil etildi.

1-fevral kuni „Red Terror“ qoʻshigʻiga ishlangan stop-motion uslubidagi musiqiy klip chiqarildi. Video ikki kun avval efirga uzatilgan *Jimmy Kimmel Live!* dasturidagi jonli chiqishining davomi sifatida xizmat qiladi. 2-fevral kuni „Open Hearts“ trekining videoklipi chiqarildi. Bu avvalroq faqat Apple Vision Pro uchun ishlangan videoklipning oʻzidir.

2025-yil 20-fevralda *Complex* bilan intervyu eʼlon qilindi. U bilan birga „Red Terror“ qoʻshigʻiga olingan musiqiy klipning davomi vazifasini oʻtovchi loydan ishlangan qisqa animatsion film ham chiqarildi.

18-aprel kuni „Drive“ qoʻshigʻiga ishlangan videoklip YouTubeda taqdim etildi. Unda Jenna Ortega rol ijro etgan, rejissyorlikni esa The Weekndning albom asosida suratga olinayotgan badiiy filmi ustida ishlagan Trey Edward Shults bajargan. Videoklip Tesfaye suvga toʻla vannada yotgan holatda boshlanadi; fonda „Given Up on Me“ qoʻshigʻi yakuniga yangrayotgan paytda u yoʻlda ketayotgan mashina va oʻrmon o‘rtasida gulxan yonida oʻtirgan Ortegani tasavvur qiladi. „Drive“ qo‘shig‘i boshlanganida, video Tesfaye va Orteganing ko‘prik ustida turgan, charxpalakda o‘tirgan hamda Orteganing yolg‘iz kanyon bo‘ylab mashina haydab ketayotgan lavhalarni ko‘rsatadi. Qo‘shiq yakunlangach, „Baptized In Fear“ qo‘shig‘ining birinchi kupleti yangray boshlaydi va Tesfaye suv to‘lib turgan vannada yotgan holatda yana ekranga ko'rinadi.

## Tanqidiy qabul
Sharhlar agregatori Metacritic maʼlumotiga koʻra, *Hurry Up Tomorrow* albomi 12 nafar tanqidchining baholari asosida 100 dan 73 ball toʻplab, „umumiy ijobiy baholar“ oldi.

*[[The Independent]]* *Hurry Up Tomorrow* albomini „The Weekndning hozirgacha eng mashaqqatli loyihasi“ deb atadi, uni „silliq oʻtishlar“ va elektron hamda R&B janrlarining boy uygʻunligi tufayli badiiy filmga qiyosladi. Nashr albomga mukammal baho berdi, uning kinoga xos koʻlami, lirikasi va kuchli badiiy tavakkallarini alohida taʼkidlab, uni *[[After Hours]]* bilan boshlangan trilogiyaning munosib yakuni deb baholadi. *Clash* oʻzining ijobiy sharhida *Hurry Up Tomorrow* albomini The Weeknd trilogiyasining „murakkab tuzilgan va musiqiy jihatdan keng qamrovli yakun“ sifatida eʼtirof etdi. Sharhda aytilishicha, albom butun diskografiyadagi jamiki elementlarni yaxlit va hissiy jihatdan boy asarga birlashtiradi. Nashr keng koʻlamni, ishlab chiqarishdagi janrlar xilma-xilligini va oʻyga toldiruvchi yakuniy qismini alohida taʼkidlab, albomni „ovozli supernova (yorqin yulduz)“ deb taʼrifladi va unga 10 dan 9 ball berdi. *NME* *Hurry Up Tomorrow* albomini The Weeknd uchun ehtimoliy xayrlashuv asari sifatida taʼriflab, uni shon-shuhrat, ogʻriq va oʻzgarish mavzulariga ega trilogiyaning yakuniy bobi deb baholadi. Sharhda albomdagi dark synth-pop bilan qoʻrqmasdan musiqiy tajribalar qilinganining uygʻunligi eʼtirof etilib, ichki kechinmalarga toʻla soʻzlar, yulduzli kollaboratsiyalar va kinoga xos keng koʻlam alohida taʼkidlandi.

''The Guardian''ning *Hurry Up Tomorrow* haqidagi sharhi aralash fikrlar bilan yozilgan boʻlib, albom „maftunkor“ va „zeriktiruvchi“ deb taʼriflanadi. Sharhda aytilishicha, The Weekndning ajoyib musiqiy prodakshni shon-shuhrat haqidagi sayoz va oʻziga achinishga yoʻgʻrilgan matnlar bilan zaiflashtirilgan. Garchi ovoz jihatidan hayratlanarli boʻlsa-da, sharhda mazmuniy chuqurlikning yetishmasligi va haddan tashqari teatrga oʻxshash uslub The Weeknd qahramonining yakunga yetganidan darak berishi mumkinligi taʼkidlanadi.

## Tijoriy muvaffaqiyat

### Striming
*Hurry Up Tomorrow* albomi chiqqanidan soʻng, u Spotifyda birinchi kunida butun dunyo boʻylab 58 million marta tinglandi, birinchi haftasida esa 302 million strimga ega boʻldi. Bu koʻrsatkich bilan u The Weekndning Spotifydagi barcha studiyaviy loyihalari ichida eng katta debyut boʻldi. Undan tashqari, *Hurry Up Tomorrow* – 2025-yilning hozirgacha boʻlgan barcha albomlari orasida Spotifyda eng katta tinglanish bilan debyut qilgan albomdir.

### AQSh
Amerika Qoʻshma Shtatlarida *Hurry Up Tomorrow* albomi ''Billboard'' 200 chartida birinchi haftada 490,500 albom ekvivalent birlik sotuvi bilan birinchi oʻrinda debyut qildi. Bu raqamlar ichida 171,5 million strim va 359 000 sof albom sotuvi mavjud boʻlib, bu koʻrsatkich 2020-yildan beri erkak ijrochilar orasida eng yuqori natija hisoblanadi. Ushbu yutuq bilan *Hurry Up Tomorrow* The Weekndning *Billboard* 200 chartida birinchi oʻrinni olgan beshinchi albomiga aylandi. Shuningdek, albom hozirgacha 2025-yilning hamda Taylor Swiftning *The Tortured Poets Department* albomi taqdim etilganidan beri eng katta debyutga ega albom boʻldi.

### Xalqaro miqyosida
Albom 16 ta boshqa mamlakat chartlarini zabt etdi, jumladan oʻzining vatani Kanada, shuningdek Fransiya, Norvegiya, Belgiya, Avstraliya, Buyuk Britaniya va Yangi Zelandiya chartlarida yetakchi boʻldi hamda Shvetsiya, Finlyandiya, Italiya, Ispaniya va Shveytsariyada eng yaxshi beshlikdan joy oldi.

## Treklar roʻyxati

**Izohlar**

*  ko-prodyuserni bildiradi
*  qoʻshimcha prodyuserni bildiradi
*  vokal prodyuserini bildiradi.
* „Given Up on Me“ qoʻshigʻida Futurening kreditlarda keltirilmagan vokallari mavjud.
* „Without a Warning“, „Society“ va „Give Me Mercy“ qoʻshiqlari birinchi CD nashrlarida mos ravishda „The Crowd“, „How It Feels“ va „Africa“ deb ataladi.

### Foydalanilgan sempllar

* „Wake Me Up“ qoʻshigʻida Rod Temperton tomonidan yozilgan va Michael Jackson tomonidan ijro etilgan „Thriller“ qoʻshigʻining interpolatsiyasi hamda Giorgio Moroder tomonidan ijro etilgan „Main Title (From The Motion Picture *Scarface*)“dan sempl mavjud.
* „Cry for Me“ qoʻshigʻida Curtis Fitzgerald Williams va Karen Patterson tomonidan yozilgan va The S. O. S. Band tomonidan ijro etilgan „I Wanna Be the One“ qoʻshigʻidan sempl mavjud.
* „São Paulo“ qoʻshigʻida Flavio Seraphim de Almeida, Everton Ramos de Araujo, Marcelo Nei Leal, Tatiana dos Santos Lourenço, Agustinho Raphael dos Santos, Washington Luis Costa Vaz va Andre Luiz Viegasand tomonidan yozilgan va Tati Quebra Barraco tomonidan ijro etilgan „Montagem Pidona“ qoʻshigʻining interpolatsiyasi mavjud.
* „Enjoy the Show“ qoʻshigʻida Lydia Kitto va Josh Lloyd-Watson tomonidan yozilgan hamda Loaded Honey tomonidan ijro etilgan „Homemade Gun“ qoʻshigʻindan sempl mavjud.
* „Given Up on Me“ qoʻshigʻida Dimitri Tiomkin va Ned Washington tomonidan yozilgan va Nina Simone tomonidan ijro etilgan „Wild Is the Wind“ qoʻshigʻidan semp mavjud.
* „Niagara Falls“ qoʻshigʻida Kenneth Edmonds tomonidan yozilgan va Jon B. hamda Babyface tomonidan ijro etilgan „Someone to Love“ qoʻshigʻidan sempl mavjud.
* „Big Sleep“ qoʻshigʻida Giorgio Moroder tomonidan ijro etilgan „(Theme from) Midnight Express“dan sempl mavjud.
* „Without a Warning“ qoʻshigʻida The Nu’rons tomonidan ijro etilgan „Hurry Up Tomorrow“ qoʻshigʻidan sampi mavjud.

## Jamoa

### Musiqachilar

* The Weeknd – vokal (barcha treklar), dasturlash (7, 17, 18 (treklar)); bass, baraban, klavishlar (7, 17)
* Mike Dean – sintezator (1, 2, 4, 6, 8, 10, 11, 13, 15, 16, 19, 21, 22), gitara (1), baraban dasturlashi (4), dasturlash (20), klavishlar (22)
* Nathan Salon – dasturlash (1, 3, 5, 6, 22), sintezator (5, 6, 11, 16, 22), baraban (6, 16)
* OPN – sintezator (2, 5, 6, 8, 9, 11, 16–22), baraban (11, 18, 20)
* Sean Solymar – baraban dasturlashi (4, 15)
* Anitta – vokal (4)
* Max Martin – dasturlash (7, 17, 18); bass, baraban, klavishlar (7, 17); pianino (18)
* Oscar Holter – dasturlash (7, 17, 18, 21); bass, baraban, klavishlar (7, 17); sintezator (21)
* Davide Rossi – simli asboblar (7)
* Chxrry22 – aytilgan soʻzlar (9)
* Jon B. – qoʻshimcha vokal (14)
* Tommy Rush – akustik gitara (15, 22), baraban dasturlashi (15)
* Sage Skolfield – baraban dasturlashi (15)
* Encompass Music Partners – xor (16, 20, 21)
* Joshua Eustis – xor aranjirovkasi (16, 20, 21), dirijyor (20)
* Megan Mitchell – xor aʼzosi (16, 20, 21)
* Ilya – dasturlash (17)
* David Bukovinszky – violonchel (18)
* Mattias Bylund – simli asboblar aranjirovkasi, simli asboblar sintezatori (18)
* Karl Guner – simli asboblar sintezatori (18)
* Erik Arvinder – skripka (18)
* Mattias Johansson – skripka (18)
* Lana Del Rey – vokal (19)
* Jasper Randall – xor rahbari (t20, 21)

### Texnik xodimlar

* Mike Dean – mastering (barcha treklar), miksing (1–6, 8–16, 18–22 (treklar)), muhandis (10, 20), vokal muhandisi (4)
* Sage Skolfield – miksing (1–3, 6, 10–12, 15), muhandis (1–3, 6, 8, 10–16, 19–22), vokal muhandisi (1, 2, 4, 6, 8–12, 14–16, 21, 22), ko-miksing (13, 16, 19, 20)
* Tommy Rush – miksing (1–3, 5, 6, 8–11, 13, 18), muhandis (1–3, 6, 8, 10–12, 14–16, 19–22), ikkinchi muhandis (1–3, 5, 6, 8–11, 13, 16, 18), vokal muhandisi (10), qoʻshimcha miksing (12, 14, 19–22)
* Nathan Salon – miksing (3, 5, 22), muhandis (1–3, 5, 6, 8, 11, 16, 17, 19–21)
* Serban Ghenea – miksing (7, 17, 21)
* Bryce Bordone – miksing (7, 17), ikkinchi muhandis (7, 17), qoʻshimcha miksing (21)
* Pharrell Williams – miksing (13)
* Sean Solymar – miksing (15), muhandis (1, 15)
* Marcus Fritz – vokal miksing (13)
* Shin Kamiyama – muhandis (1, 2, 6, 8, 12, 14, 18–20, 22)
* Sam Holland – muhandis (7, 17, 18)
* Ethan Stevens – muhandis (9)
* Mike Larson – muhandis (13)
* Faris Al-Majed – ovoz yozish, ikkinchi muhandis (1, 2, 4)
* Eric Manco – vokal muhandisi (10)
* Max Martin – vokal muhandisi (18)
* Oscar Holter – vokal muhandisi (18)
* Mattias Bylund – simli asboblar muhandisi (18)
* Henrik Langemyr – simli asboblar muhandisi (18)
* Karl Guner – simli asboblar muhandisi (18)

## Chartlar

## Sertifikatsiya

## Chiqarilish tarixi

## Manbalar